sagorsarker/bangla-wikipedia huggingface dataset:
রুটাইল

রুটাইল এক ধরনের খনিজ পদার্থ যার প্রধান উপাদান টাইটানিয়াম অক্সাইড (TiO)। এটি টাইটানিয়ামের সবচেয়ে পরিচিত একটি খনিজ। টাইটানিয়ামের অন্যান্য খনিজের মধ্যে অ্যানাটেজ, আকাওজিলাইট এবং ব্রুকাইট অন্যতম।
দৃশ্যমান তরঙ্গ দৈর্ঘ্যে সব চেয়ে বেশি প্রসারণ সূচক দেখা যায় রুটাইলের খনিজে। এছাড়াও এটি বেশি পরিমাণে আলোক রশ্মির বিচ্ছুরণ ঘটাতে পারে। এই ধর্মের কারণে, দৃষ্টি সংক্রান্ত উপাদান তৈরিতে এই খনিজের অনেক ব্যবহার রয়েছে।
প্রাকৃতিক রুটাইলে রয়েছে ১০% লোহা এবং উল্লেখযোগ্য পরিমাণে নিওবিয়াম এবং টানটালাম। লাতিন ভাষার রুতিলিয়াস থেকে রুটাইল নামটি এসেছে। রুতিলিয়াস বলতে বোঝায় লাল রঙ কে। কিছু কিছু ক্ষেত্রে সঞ্চারিত আলোতে রুটাইলকে দেখতে লাল দেখায়। এই কারণেই এর নাম রুতিলিয়াস থেকে রুটাইল দেয়া হয়েছে। ১৮০৩ সালে সর্বপ্রথম আবরাহাম গোটলব ওয়ের্নার রুটাইল সম্পর্কে ধারণা দেন।
যেসকল রুপান্তরিত এবং অগ্নেয় শিলা উচ্চ তাপমাত্রায় ও উচ্চ চাপে ছিল সেসকল শিলায় রুটাইলের উপস্থিতি পাওয়া যায়।
টাইটানিয়ামের সবচেয়ে স্থিতিশীল খনিজের মধ্যে রুটাইল অন্যতম। কারণ তাপমাত্রার পরিবর্তনের ফলে রুটাইল পরিবর্তিত হয় না। কিন্তু টাইটানিয়ামের অন্য দুই খনিজ যেমন অ্যানাটেজ এবং ব্রুকাইট সহজেই পরিবর্তিত হয়। আবার, পরিবর্তিত হওয়া রুটাইল অপরিবর্তিতই থেকে যায়। অর্থাৎ রুটাইল পুরনরায় অন্য কোন পদার্থে পরিবর্তিত হয় না। টাইটানিয়াম খনিজগুলোর মধ্যে এটাই সবচেয়ে কম ওজনের অণু দিয়ে গঠিত।
গ্রানাইট, পেগমাটাইট, স্কার্ন শিলায় রুটাইল খুঁজে পাওয়া যায়। ২০০৫ সালে, পশ্চিম আফ্রিকার সিয়েরা লিওন পুরো বিশ্বের ২৩% রুটাইল উৎপাদন করেছে। ২০০৮ সালে এটি ছিল ৩০%।
রুটাইলের একটি অনুর গঠন চতুর্মিতিক ধরনের হয়। এর দৈর্ঘ্য-প্রস্থের পরিমাপ ক = খ = ৪.৫৮৪ Å, এবং খ = ২.৯৫৩ Å। টাইটানিয়াম এবং অক্সিজেন সন্নিবেশ সমযোজী বন্ধনের মাধ্যমে একে অপরের সাথে আবদ্ধ থাকে। এক্ষেত্রে টাইটানিয়ামের যোজ্যতা থাকে ৬ এবং অক্সিজেনের ৩। এই চতুর্মিতিক অনুতে টাইটানিয়ামের চারপাশে ৬ টি অক্সিজেনের অণু ঘিরে থাকে।
সমুদ্র সৈকতের বালিতে রুটাইল অন্যান্য পদার্থের সাথে মিশে ভারী খনিজ তৈরি করে। এখান থেকে খননকারীরা মূল্যবান আকরিক বা খনিজ কে আলাদা করে নেয়। রিফ্র্যাক্টরি সিরামিক শিল্প, রং শিল্প - এই দুটো ক্ষেত্রে রুটাইল ব্যাপক ভাবে ব্যবহৃত হয়। তাছাড়া টাইটানিয়াম ধাতু তৈরিতেও এটি ব্যবহৃত হয়।
পাওডার করা রুটাইল সাদা রঙ এর ক্ষেত্রে উৎকৃষ্ট মানের উপাদান হিসেবে কাজ করে। রঙ, প্লাস্টিক, কাগজ, খাদ্য এবং অন্যান্য ক্ষেত্রেও এটি ভালো কাজ করে। আবার রুটাইলের পাতলা আবরণ স্বচ্ছ হয়। এই পাতলা আবরণ অতিবেগুণী রশ্মি কে শোষণ করতে পারে। এই ধর্মের জন্য সানস্ক্রীন প্রসাধনীতে রুটাইল ব্যবহার করা হয়। এতে করে অতিবেগুণী রশ্মি শোষিত হয়। এবং ত্বকের কোন ক্ষতি করতে পারেনা।
রুটাইল এস্টারিজম নামে একটি ধর্ম প্রদর্শন করে। এই ধর্ম প্রদর্শন করা স্ফটিকগুলোকে বলা হয় তারকা পাথর (স্টার জেমস)। এই পাথরগুলো প্রচুর মূল্যবান হয়।
ঝালাই এর ইলেক্ট্রোডের আবরণ হিসেবে রুটাইল ব্যবহৃত হয়। এটি জিটিআর ইনডেক্সের সূচক হিসেবে ধরা হয়। এটি দ্বারা বোঝা যায় একটি ভূগর্ভস্থ শিলা কতটুকু পরিবর্তিত হয়েছে।
১৯৪৮ সালে প্রথম সংশ্লেষিত রুটাইল উৎপাদন করা হয়। এটি বিভিন্ন নামে বিক্রয় করা হয়। ইলমেনাইট নামক আকরিক থেকেও বেচার প্রক্রিয়ায় এটি উৎপাদন করা যায়। নকলহীন সংশ্লেষিত রুটাইল দেখতে একদম স্বচ্ছ হয়। তবে আকার একটু বড় হলে রঙ হলদে হয়। তবে রঙ মিশ্রিত করার মাধ্যমে একে বিভিন্ন রং-এর করা যায়। রুটাইল খুব একটা শক্ত হয় না। সহজেই ভেঙ্গে যায়। যাই অলংকার তৈরিতে এটির ব্যবহার অনেক কম। মস শক্তির মানদন্ডে এটির মান ছিল মাত্র ৬।
আকরিক

আকরিক দ্বারা কোন প্রাকৃতিক পাথর বা শিলাকে বোঝানো হয় যার মধ্যে মূল্যবান খনিজ পদার্থ থাকে। বিশেষ করে ধাতব খনিজ পদার্থ। আকরিক হল এমন এক খনিজ পদার্থ যার সাহায্যে প্রয়োজনীয় ধাতুকে অল্প খরচে এবং সহজ উপায়ে নিষ্কাশন করা যায়। এইসকল শিলাকে মাটি খুঁড়ে উত্তোলন করা যায়, বাজারজাত করা যায় এবং বিক্রি করে লাভও করা যায়। মাটি থেকে উত্তোলনের পর এর থেকে মূল্যবান পদার্থ আলাদা করা হয়। এই ক্ষেত্রে বেশিরভাগ সময়েই আকরিককে গলানো হয়। আবার ভিন্ন পদ্ধতিও অবলম্বন করা হয়।
একটি আকরিকের মূল্য নির্ধারিত হয় ঠিক কোন ধরনের পদার্থ দিয়ে এটি তৈরি তার ওপর। একটা আকরিকের মূল্য অবশ্যই এমন হওয়া উচিত, যেন উত্তোলন থেকে বাজারজাত করা পর্যন্ত যে খরচ হয়, তার থেকে তা বেশি হয়। অর্থাৎ লাভ না থাকলে সেই আকরিকের খুব একটা মূল্য থাকেনা।
ধাতুর আকরিকগুলো সাধারণত অক্সাইড, সালফাইডস, সিলিকেটসের হয়ে থাকে। আকরিককে উত্তোলন করা হয় কোন মূল্যবান ধাতু বা বিশেষ কোন পদার্থের জন্য। বিভিন্ন কারণে আকরিক তৈরি হতে পারে। ভূতাত্ত্বিক নানা বিষয় এর সাথে জড়িত।
আকরিকের উৎস দ্বারা বিশেষ কোন স্থানের নাম বোঝানো হয় যেখানে আকরিক বেশি পরিমাণে পাওয়া যায়। আকরিকের উৎস আর খনিজ পদার্থের উৎস এক নয়। দুটোর ক্ষেত্রে কিছু পার্থক্য রয়েছে। একটি স্থানকে আকরিকের উৎস হতে হলে এখানে যেকোন বিশেষ প্রকারের আকরিককে বেশি পরিমাণে থাকতে হবে। আকরিকের উৎসগুলোর নাম থাকে। এই নামগুলো বিভিন্ন ভাবে দেয়া হয়। বেশিরভাগ ক্ষেত্রেই জায়গার নামানুসারে নামকরণ করা হয়। উদাহরণ হিসবে বলা যায়, উইটওয়েটারস্র্যান্ড, দক্ষিণ আফ্রিকা। আবার আকরিকের আবিষ্কারকের নামানুসারেও দেয়া হয়। যেমন নিকেলের আকরিকের নামকরণ করা হয়েছে এভাবে। আলৌকিকতা, কোন দেবতা, বিখ্যাত ব্যক্তি, পুরাণ কাহীনি, অথবা আকরিক খনন করার কোম্পানির নামের সাথে মিল রেখেও নামকরণ করা হয়। নিকেল সালফাইড আকরিকের উৎসের নাম এমকেডি-৫ রাখা রয়েছে। কারণ এই নামে একটি কোম্পানি প্রথম এই আকরিকটি খনন করে।
আন্তর্জাতিকভাবে আরকিরেক আমদানি-রপ্তানি হয়। তবে একটি দেশ কতটুকু আকরিক আদান প্রদান করতে পারবে তার একটি নীতিমালা থাকে।
সুপরিচিত ধাতুসমূহ যেমন কপার, লেড, জিংক, নিকেল ইত্যাদি লন্ডন মেটাল একচেঞ্জ দ্বারা বাজারজাত করা হয়। এক্ষেত্রে ছোট ছোট আদান প্রদানে কমেক্স তদারকি করে। যুক্তরাষ্ট্রে নাইমেক্স আকরিকের বাজার দেখা-শোনা করে। চিনের ক্ষেত্রে করে দ্যা সাঙ্ঘাই ফিউচারস।
চারবছর পরপর আকরিকের দাম নির্ধারিত হয়। বিশেষ করে গ্রহীতা, উৎপাদনকারীর ওপর ভিত্তি করে তা করা হয়। তবে বিশ্বব্যাপী একই দাম নির্ধারণ করার কোন সংস্থা থাকে না।
২০০৫ সালের বিশ্ব ব্যাংকের তথ্য অনুযায়ী চিন সবচেয়ে বেশি আকরিক আমদানি করে। এরপরেই আছে যুক্তরাষ্ট্র এবং জাপান।
অ্যলুমিনিয়াম এবং অ্যলুমিনিয়াম অক্সাইডের প্রধান উৎস বক্সাইট। এর সংকেত । ক্রোমিয়াম ধাতুর উৎস ক্রোমাইট আকরিক। এর রাসায়নিক সংকেত । এভাবে আরও বলা যায়, আকানথাইট (রূপা), স্পেরিলাইট (প্লাটিনাম), উরারিনাইট (ইউরেনিয়াম), সিন্নাবার (পারদ), গেলেনা (লেড), ম্যাগনেটাইট, ইলমেনাইট, হেমাটাইট, ক্রোমাইট, কোবালটাইট, ক্যাসিটেরাইট, চালকোসাইট, মলিবডেনাইট (মলিবডেনাম), বোরনাইট, ব্যারাইট ইত্যাদি।
ওয়ালিদ ইবনে আল-মুগিরা

আল-ওয়ালিদ ইবনে আল-মুগিরা আল-মাখজুমি (, "al-Walīd ibn al-Mughīrah al-Makhzūmī") কুরাইশ গোত্রের বনু মাখজুম উপগোত্রের প্রধান ছিলেন। তার উপগোত্র যুদ্ধবিগ্রহে জড়িত ছিল।
তিনি আল-মুগিরা ইবনে আব্দুল্লাহ ইবনে উমর ইবনে মাখজুমের পুত্র।
বিভিন্ন সূত্রে উমার ইবনে ওয়ালিদ ইবনে মুঘিরাহ নামে এক জনের কথা উল্লেখ রয়েছে। তবে তিনি ওয়ালিদের পুত্র কিনা তা নিয়ে অস্পষ্টতা রয়েছে।
প্রাক-ইসলামী যুগে কুরাইশদের অন্যতম নেতা হিসেবে ওয়ালিদ ইবনে আল-মুঘিরা ছিলেন মক্কার অন্যতম ধনী ব্যক্তি। তার একটি বাণিজ্য কাফেলায় একই সময় আনুমানিক ১০০ টি উটের বহর ছিল বলে অনুমান করা হত। বলা হয় যে এই কাফেলা শুধুমাত্র শহরের একটি অংশ থেকে নয়, বরং মক্কার সকল অংশ থেকে একই সময়ে দোকানে পৌঁছানো পর্যন্ত প্রবেশ করতে থাকতো।
যখন কুরাইশ নেতার দেখল যে, মুহাম্মাদ তাদের লক্ষ্য থেকে সরে যাওয়ার প্রস্তাবকে প্রত্যাখ্যান করে আবু তালিব, ওয়ালিদ ইবনে আল-মুঘিরাহ, পাশাপাশি উতবা ইবনে রাবিয়াহ, শায়বা ইবনে রাবিয়াহ, আবু সুফিয়ান ইবনে হার্ব, আবুল বাখতারি (আল-আস) ইবনে হিশাম, আল-আসওয়াদ ইবনে মুত্তালিব, আমর ইবনে হিশাম (আবু জাহল), নুবায়হ ইবনে আল-হাজ্জাজ, মুনাব্বিহ ইবনে আল-হাজ্জাজ এবং আল-'আস ইবনে ওয়া'ইলের সুরক্ষাধীনে থেকে একত্ববাদের প্রচার চালিয়ে যাচ্ছে, তখন তারা আবু তালিবের কাছে গিয়ে তার ভ্রাতুষ্পুত্র মুহাম্মদকে তাদের খোদাকে অপমান না করার জন্য বোঝানোর জন্য আহ্বান করল। তারা এর পরিবর্তে তাঁকে তাদের রাজা হওয়ার প্রস্তাব এবং যত উচ্ছা তত সুন্দরী মহিলাদের বিয়ে করার প্রস্তাব দিল। এর জবাবে মুহাম্মদ উত্তর দিলো, “আল্লাহর নাম বলছি, তারা যদি আমার ডান হাতে সূর্য ও বাম হাতে চাঁদও এনে দেয়, তবুও আমি একত্ববাদের প্রচার থেকে পিছু হটবো না।”
আবু তালিব কোন ভাবেই মুহাম্মদের উপর হাল ছাড়বেন না বুঝতে পেরে কুরাইশ নেতারা ওয়ালিদের ছেলে উমরকে সাথে নিয়ে আবু তালিবের কাছে গিয়ে বললেন, “হে আবু তালিব, এটা হচ্ছে 'উমর, কুরাইশদের মধ্যে সবচেয়ে শক্তিশালী এবং সুদর্শন যুবক, তাই তুমি একে গ্রহণ কর। আপনি তার বুদ্ধিমত্তা এবং সমর্থনের সুবিধা পাবেন। তাকে পুত্র রূপে গ্রহণ কর এবং তোমার এই ভাগ্নেকে আমাদের কাছে ছেড়ে দাও, যে তোমার ধর্ম ও পূর্বপুরুষদের ধর্মের বিরোধিতা করেছে, তোমাদের জনগণের ঐক্য ছিন্ন করেছে এবং আমাদের জীবনযাত্রাকে উপহাস করেছে, যাতে আমরা তাকে মেরে ফেলতে পারি। এটাই হবে মানুষের জন্য মনুষ্যত্ব। কিন্তু আবু তালিব এই প্রস্তাব প্রত্যাখ্যান করলেন।
মুহাম্মদ ৫৩ নং সূরা পাঠ করেন এবং মুসলমান ও বহুধর্মাবলম্বীরা সাম্প্রদায়িক ভাবে সেজদা করেন। ওয়ালিদ এতোই বৃদ্ধ ছিলেন যে তিনি সিজদা করতেও অক্ষম ছিলেন। তার বদলে তিনি এক মুঠো ময়লা নিয়ে তার উপর ঝুঁকে পড়লেন।
৬১৯ সালে ওয়ালিদ উসমান ইবনে মাযউনকে সুরক্ষা প্রদান করেন। যখন উসমান আল-ওয়ালিদের তত্ত্বাবধানে দিনরাত বসবাস রত অবস্থায় রসূলের সঙ্গীদের দুর্দশা দেখেন, তখন তিনি বললেন, "এটি আমার সহ্য ক্ষমতার বাইরে যে, আমার বন্ধুরা ঈশ্বরের দোহাই দিয়ে কষ্ট পায়।" তখন তিনি ওয়ালিদের কাছে গিয়ে তাঁর নিরাপত্তা ত্যাগ করলেন। ওয়ালিদ তাকে জনসম্মুখে তার সুরক্ষা ত্যাগ করতে বলেন, যেমনটা তিনি জনসম্মুখে দিয়েছিলেন। তাই উসমান জনসম্মুখে বললেন, "আমি তাকে তার সুরক্ষার প্রতি বিশ্বস্ত এবং সম্মানিত মনে করেছি, কিন্তু আমি আল্লাহ ছাড়া আর কারো কাছে নিরাপত্তা চাইতে চাই না; তাই আমি ওকে তার প্রতিজ্ঞা ফিরিয়ে দিচ্ছি।
ওয়ালিদ জুলাই ৬২২ থেকে জুলাই ৬২৩ (প্রথম হিজরি) এর মধ্যে মারা যায়।
নামুজা ইউনিয়ন

নামুজা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।
নামুজা ইউনিয়ন বগুড়া জেলা শহর থেকে ১৭ কিলোমিটার এবং সদর উপজেলা থেকে ১৩ কিলোমিটার দূরে অবস্থিত।
নামুজা ইউনিয়নের মোট আয়তন ১৫.৪১ বর্গকিলোমিটার।
এই ইউনিয়নের মোট জনসংখ্যা ২৯,০৬০জন।
নামুজা ইউনিয়ন ১০টি গ্রাম ও মৌজার সমন্বয়ে গঠিত।
নামুজা ইউনিয়নের সাক্ষরতার হার ৭০%। এই ইউনিয়নে ১ টি কলেজ, ২ টি উচ্চ বিদ্যালয়, ১টি নিম্ন মাধ্যমিক বিদ্যালয়, ১১টি সরকারি প্রাথমিক বিদ্যালয় ও ৩টি মাদ্রাসা রয়েছে।
ইউনিয়নের বর্তমান চেয়ারম্যান রফিকুল ইসলাম।
নীড়াইল মাজার
হরবিন্দর সিং

হরবিন্দর সিং (; ; জন্ম: ২৩ ডিসেম্বর, ১৯৭৭) পাঞ্জাবের অমৃতসর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে পাঞ্জাব ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯৫-৯৬ মৌসুম থেকে ২০০৮ সাল পর্যন্ত হরবিন্দর সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকের মাঝামাঝি সময়ে অন্যতম প্রতিশ্রুতিশীল ভারতীয় মিডিয়াম পেসার হিসেবে আত্মপ্রকাশ করেন। ঘরোয়া ক্রিকেটে বেশ কয়েকটি খেলায় দূর্দান্ত ক্রীড়াশৈলী প্রদর্শনের পাশাপাশি ভারতের অনূর্ধ্ব-১৯ দলের পক্ষে খেলেছেন।
ফেব্রুয়ারি, ১৯৯৭ সালে বাংলাদেশে অনুষ্ঠিত সার্ক ট্যুর টুর্নামেন্টে ভারতের এ-দলের পক্ষে খেলার জন্যে মনোনীত হন। ঐ প্রতিযোগিতায় অন্যতম তারকা খেলোয়াড়ের মর্যাদা পান। পাকিস্তান এ-দলের বিপক্ষে ৬/৪৩ ও বাংলাদেশ এ-দলের বিপক্ষে ৪/৪৪ বোলিং পরিসংখ্যান গড়েছিলেন। এরফলে, ঐ বছরে কানাডা গমন করেন।
সমগ্র খেলোয়াড়ী জীবনে তিনটিমাত্র টেস্ট ও ষোলোটি একদিনের আন্তর্জাতিকে অংশগ্রহণ করেছেন হরবিন্দর সিং। ৬ মার্চ, ১৯৯৮ এ চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
১৯৯৭ সালে টরন্টোয় অনুষ্ঠিত সাহারা কাপের প্রথম খেলায় পাকিস্তানের বিপক্ষে একদিনের আন্তর্জাতিকে অভিষেক ঘটে হরবিন্দর সিংয়ের। ধীরে ধীরে পরিপক্কতা আনয়ণের ফলে, ১৯৯৮ সালের শুরুতে অস্ট্রেলিয়া দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। দূর্দান্ত সূচনা করেন। নিজস্ব প্রথম স্পেলে মার্ক টেলরের উইকেট লাভে সক্ষম হন। একই সিরিজের তৃতীয় টেস্টে জাভাগাল শ্রীনাথের পরিবর্তে খেলার সুযোগ পান। মাইকেল স্ল্যাটারের উইকেট পান।
এর পরপরই শারজায় কোকা কোলা প্রতিযোগিতায় ভারত দলের সদস্যরূপে তাকে রাখা হয়। কিন্তু, দলে নিজেকে স্থায়ী আসন গেড়ে নিতে পারেননি। ক্যান্ডিতে শ্রীলঙ্কার বিপক্ষে সর্বশেষ খেলায় অংশ নেন। আবারও তিনি ভালোমানের বোলিং করেন কিন্তু সফল হননি। একদিনের খেলায় উইকেট পেলেও ওভারপ্রতি তাকে পাঁচের অধিক রান খরচ করতে হয়েছিল।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ২০২০ সালে ভারতের জাতীয় দল নির্বাচকের ভূমিকায় অবতীর্ণ হন।
নুনগোলা ইউনিয়ন

নুনগোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।
নুনগোলা ইউনিয়ন বগুড়া সদর উপজেলার হাজরাদিঘী গ্রামে অবস্থিত।
বগুড়া সদর উপজেলা থেকে রিকশা, সিএনজি ও বাসযোগে এই ইউনিয়নে আসা যায়। 
এই ইউনিয়নের মোট আয়তন ১৫.৪১ বর্গকিলোমিটার।
এই ইউনিয়নটি ঐতিহ্যবাহী নুনগোলা গ্রামের নাম অনুসারে নামকরণ করা হয়েছে । বর্তমানে ইউনিয়নটি পূর্নগঠনের কারণে নুনগোলা গ্রামটি নিশিন্দারা ইউনিয়নে অন্তর্ভুক্ত করা হয়েছে। অত্র ইউনিয়নে বিখ্যাত ঘোড়াধাপ হাট অবস্থিত।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২০,৯৩৪ জন।
নুনগোলা ইউনিয়ন ৮টি গ্রাম ও ৮টি মৌজার সমন্বয়ে গঠিত। গ্রামসমূহ হলোঃ
২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৭৯%।। নুনগোলা ইউনিয়নে ৯টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয়, ২টি উচ্চ বিদ্যালয় এবং ৫টি মাদ্রাসা রয়েছে।
এই ইউনিয়নে ২টি হাটবাজার রয়েছে।
ইউনিয়নের বর্তমান চেয়ারম্যান জনাব বদরুল আলম।
নুনগোলা ইউনিয়নে মোট ৫২টি মসজিদ রয়েছে।
জৈবিক ভূমিক্ষয়

জৈবিক ভূমিক্ষয় দ্বারা মূলত বেশিরভাগ ক্ষেত্রেই জীবন্ত প্রাণীর দ্বারা কঠিন মহাসাগর নিম্নস্তর এর ভাঙ্গন কে বর্ণনা করা হয় এবং প্রায়ই খুব কম ক্ষেত্রেই তা স্থলজ নিম্নস্তর বোঝাতে ব্যবহৃত হয়। সাধারণত মলাস্কা, পলিচিট কৃমি, ফরনিড, স্পঞ্জ, ক্রাস্টেশিয়ান, একাইনোডার্মাটা, এবং মাছ ইত্যাদি প্রাণী মূলত দায়ী থাকে সামুদ্রিক জৈব ক্ষয়ের জন্য । এটি উপকূলরেখায়, প্রবাল প্রাচীর কিংবা জাহাজ সমূহেও ঘটতে পারে। এর প্রক্রিয়াগুলির মধ্যে অন্তর্ভুক্ত রয়েছে জৈব খনন, তুরপুন, ঘর্ষণ এবং বর্জন । সাধারণত শুষ্ক জমিতে জৈব ক্ষয় ঘটে থাকে অগ্রণী উদ্ভিদ বা উদ্ভিদ সদৃশ জীব যেমন লাইচেন,অধিকাংশ রাসায়নিক (যেমন চুনাপাথরের অম্লীয় ক্ষরণ দ্বারা) কিংবা যান্ত্রিক (উদাহরণস্বরূপ বলা যেতে পারে ফাটলে বেড়ে ওঠা শিকড়) ইত্যাদি কারণের মাধ্যমে।
ক্রান্তীয় দ্বীপসমূহের সূক্ষ্ম এবং সাদা প্রবাল বালির যে বৈশিষ্ট্য পরিলক্ষিত হয় তা মূলত প্রবাল প্রাচীরের জৈবিক ক্ষয়ের ফলেই সৃষ্টি হয়। প্রবালসমূহ এতে বিদ্যমান অভ্যন্তরীণ জৈব ক্ষয়কারক যেমন শৈবাল, ছত্রাক, ব্যাকটেরিয়া (microborers) এবং স্পঞ্জ (Clionaidae), বাইভালভিয়া ( "Lithophaga" ), সিপুনকুলা, পলিচিট, অ্যাক্রোথোরাসিয়ান বার্নাকল এবং ফোরনিড প্রভৃতি দ্বারা ধুলোয় পরিণত হয়। যার ফলে 10 থেকে 100 মাইক্রোমিটার পরিধির অত্যন্ত মিহি তলানি সৃষ্টি হয়। বাহ্যিক জৈব ক্ষয়কারক সমূহের মধ্যে অন্তর্ভুক্ত রয়েছে সামুদ্রিক আর্চিন (যেমন "ডায়াডেমা" ) এবং চিটন । সমবেতভাবে এই প্রাণীগুলো ব্যাপক পরিমাণে ক্ষয় সাধন করে। সামুদ্রিক আর্চিন জনিত ক্যালসিয়াম কার্বোনেট এর ক্ষয় এতই বেশি যে কিছু কিছু প্রবালপ্রাচীরে বার্ষিক হার 20 কেজি/এম ছাড়িয়ে গেছে বলে জানা যায়।
শৈবাল খাওয়ার সময় মাছও প্রবাল নষ্ট করে। প্যারোটমাছ তার উন্নতভাবে বিকশিত চোয়ালের পেশী, দন্ত বর্ম এবং একটি গলবিলীয় কল ব্যবহার করে প্রচুর পরিমাণে জৈব ক্ষয় প্রস্তুত করে, যা এর উদরস্থিত খাদ্যবস্তুকে বালি-আকারের কণায় পিষে ফেলতে সাহায্য করে। প্যারোটমাছ কর্তৃক প্রবাল প্রাচীর অ্যারাগোনাইট এর ক্ষয় "ক্লোরুরাস গীবাসের" ক্ষেত্রে ১০১৭.৭ ± ১৮৬.৩ কেজি/বছর, (০.৪১ ± ০.০৭ মি /বছর ) আর "ক্লোরুরাস সর্ডিডাস" এর ক্ষেত্রে তা ২৩.৬±৩.৪ কেজি/বছর (৯.৭ ১০ ± ১.৩ ১০ মি /বছর)  (বেলউড, ১৯৯৫)।
প্রবাল ধ্বংসকারী আরেকটি প্রাণী হল কণ্টক মুকুটযুক্ত সামুদ্রিক তারা মাছ। এদের মূলত ভারত মহাসাগর এবং প্রশান্ত মহাসাগর এ দেখা যায়। এরা এদের ২৩ টি বাহুর দ্বারা প্রবাল প্রাচীর আটকে ধরে চলাফেরা করে এবং জীবন্ত প্রবাল ভক্ষণ করে। আর যখন এরা হাজার হাজার সংখ্যক একত্রিত হয়ে দলে দলে প্রবালের ওপর দিয়ে যায় তখন এরা প্রবালের ব্যাপক ক্ষয়সাধন করে এবং অনেক সময় জীবিত প্রবালগুলো খেয়ে নিঃশেষ করে ফেলে। এতে করে প্রবাল প্রাচীরগুলোর পুনরায় আগের অবস্থায় ফিরে যেতে বছরের পর বছর লেগে যায়।
শেল এবং কঠিনভূমি জীবাশ্ম রেকর্ডেও জৈব ক্ষয় একটি সুপরিচিত নাম। (ব্রোমলি, ১৯৭০ ) আর এই ক্রিয়াকলাপের চিহ্নটি প্রাক্কাম্ব্রিয়ান যুগ পর্যন্ত বেশ ভালভাবেই বর্ধিত করা যায় (টেইলর অ্যান্ড উইলসন, ২০০৩)। ম্যাক্রো জৈব ক্ষয় খালি চোখে দৃশ্যমান গর্ত উৎপাদন করে তা দুটি পৃথক বিবর্তনীয় বিকিরণ দেখায়। একটি ছিল মধ্য অর্ডোভিশিয়ান (অর্ডোভিশিয় জৈব ক্ষয় বিপ্লব; উইলসন ও পামার, ২০০৬ দেখুন) এবং অন্যটি জুরাসিক এর (দেখুন টেলর ও উইলসন, ২০০৩; ব্রমলে, ২০০৪; উইলসন, ২০০৭))। মাইক্রো জৈব ক্ষয়ের রয়েছে একটি দীর্ঘ জীবাশ্ম রেকর্ড এবং নিজস্ব বিকিরণ (গ্লাউব এবং ভোগেল, ২০০৪; গ্লাউব এট আল, 2007 দেখুন)।
পাঞ্জাবী ভাষাভাষী অনুযায়ী ভারতের রাজ্যসমূহ

পাঞ্জাবি ভাষা ইন্দো-ইউরোপীয় ভাষা পরিবারের ইন্দো-আর্য শাখার একটি ভাষা। এটি ভারতের পাঞ্জাব রাজ্যের প্রায় ৩ কোটি মানুষের মাতৃভাষা। পশ্চিম পাঞ্জাবি বা লহন্দা পাকিস্তানের পাঞ্জাব প্রদেশের প্রায় ৮ কোটি মানুষের মাতৃভাষা। ভারতের ২০১১ সালের জনগননা অনুযায়ী মাতৃভাষীর সংখ্যা অনুসারে ভারতের ১১তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৩ কোটি ৩১ লক্ষ যা ভারতের মোট জনসংখ্যার ২.৭৪%। মাতৃভাষী বক্তার সংখ্যা অনুসারে এই ভাষাটি বিশ্বের ১৪তম সর্বাধিক প্রচলিত ভাষা।
নিচের তালিকাটি পাঞ্জাবি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী পাঞ্জাবীভাষীর তালিকা নিম্নরূপ:
কাঞ্চনমালা

কাঞ্চনমালা ১৯৯৯ সালে স্বপন সাহা পরিচালিত বাংলা ভাষায় তৈরীকৃত এবং কলকাতায় মুক্তি প্রাপ্ত একটি রোমান্টিক চলচ্চিত্র। যাতে প্রধান চরিত্রে ছিলেন ওমর সানি ও অঞ্জু ঘোষ।
সিড ও’লিন

সিডনি ও’লিন (; জন্ম: ৫ মে, ১৯২৭ - মৃত্যু: ১১ ডিসেম্বর, ২০১৬) কেপ প্রদেশের অটশুর্ন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও ফুটবলার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল, ওয়েস্টার্ন প্রভিন্স ও ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন সিডনি ও’লিনস্কি নামে পরিচিত সিড ও’লিন।
জন্মকালীন তিনি সিডনি ও’লিনস্কি নামে পরিচিত ছিলেন। ১৯৪৫-৪৬ মৌসুম থেকে ১৯৬৫-৬৬ মৌসুম পর্যন্ত সিড ও’লিনের প্রথম-শ্রেণীর খেলোয়াড়ী জীবন চলমান ছিল। একগুঁয়ে মনোভাবের অধিকারী উদ্বোধনী ব্যাটসম্যান ছিলেন তিনি। কার্যকর বিকল্প উইকেট-রক্ষক ও যে-কোন অবস্থানে চমৎকার ফিল্ডার হিসেবেও ভূমিকা রাখতেন।
১৯৬০ সালে ঘরোয়া ক্রিকেটে ট্রান্সভালের পক্ষে ৬৮.৭৮ গড়ে ৬১৯ রান করেন। ১৯৫১ থেকে ১৯৫৪ সাল পর্যন্ত কেন্টে খেলেন। এ পর্যায়ে তিনি গডফ্রে ইভান্সের সহকারী হিসেবে উইকেট-রক্ষণে ছিলেন। ২৬ খেলায় অংশ নিয়েছিলেন তিনি। বামহাতি ব্যাটসম্যান হিসেবে নিচেরসারিতে ব্যাটিংয়ে নামতেন তিনি। ১৯৬০ সালে ইংল্যান্ড গমনার্থে তাকে দক্ষিণ আফ্রিকা দলের সদস্য করা হয়।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন সিড ও’লিন। ৯ জুন, ১৯৬০ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬০ সালে ৩২ বছর বয়সে ইংল্যান্ড গমনার্থে তাকে দলে রাখা হয়। পাঁচ-টেস্ট নিয়ে গড়া ঐ সিরিজের প্রত্যেকটিতেই তার অংশগ্রহণ ছিল। ছয় নম্বরে ব্যাটিংয়ে নামতেন। ৩২.৬২ গড়ে ২৬১ রান সংগ্রহ করতে পেরেছিলেন তিনি। এ সফরেই বর্ণবাদের দানা ফুঁটে উঠে। তন্মধ্যে, ট্রেন্ট ব্রিজে অনুষ্ঠিত সিরিজের তৃতীয় টেস্টে ছয় ঘণ্টা ক্রিজে অবস্থান করে ৯৮ রান তুলে স্লিপ অঞ্চলে দণ্ডায়মান কলিন কাউড্রে’র হাতে তালুবন্দী হন। এটিই তার অংশগ্রহণকৃত টেস্টগুলোর মধ্যে সর্বোচ্চ ব্যক্তিগত ইনিংস ছিল।
১৯৬১-৬২ মৌসুমে নিউজিল্যান্ডের বিপক্ষে সিরিজের প্রথম দুই টেস্টেও তাকে দলে রাখা হয়। কিন্তু, দূর্বল ক্রীড়ানৈপুণ্যের কারণে তাকে দলের বাইরে চলে যেতে হয়।
ক্রিকেট খেলার পাশাপাশি ফুটবল খেলায়ও দক্ষ ছিলেন সিড ও’লিন। ১৯৪৭ সালে দক্ষিণ আফ্রিকা দলের সদস্যরূপে অস্ট্রেলিয়ার বিপক্ষে ফুটবল খেলায় অংশ নেন। এরপর, ইংরেজ প্রথম বিভাগ ফুটবল লীগে চার্লটন অ্যাথলেটিকের পক্ষে ১৮৭ খেলায় অংশগ্রহণ করেছিলেন তিনি।
ইংল্যান্ডে ফুটবল খেলার পাশাপাশি কেন্টের পক্ষে ক্রিকেট খেলতেন। ১৯৫১ সাল থেকে ১৯৫৪ সাল পর্যন্ত সহকারী উইকেট-রক্ষকের দায়িত্বে ছিলেন। ১১ ডিসেম্বর, ২০১৬ তারিখে ৮৯ বছর বয়সে র‍্যান্ডবার্গ এলাকায় সিড ও’লিনের দেহাবসান ঘটে।
বেলায়েত

বিলায়াহ্ () শব্দটির অর্থ হল “অভিভাবকত্ব”, “তত্ত্বাবধান” বা “কর্তৃত্ব”। এটি শিয়া ইসলামের একটি মৌলিক ধারণা যা ইমামতের প্রকৃতি ও কার্যকারিতাকে বোঝায়।
বিলায়ত হল এমন ক্ষমতা যা কোনো ব্যক্তি, সম্প্রদায় বা দেশকে অন্যের পক্ষে দিকনির্দেশনা ও শাসনের কর্তৃত্ব বা অভিভাবকত্ব প্রদান করে। “ওয়ালি” হলেন তিনি যার অন্যের ওপর বিলায়ত তথা কর্তৃত্ব বিদ্যমান। উদাহরণস্বরূপ, ফিকহশাস্ত্র অনুসারে একজন পিতা হলেন তাঁর সন্তানদের “ওয়ালি”। ইসলামি আধ্যাত্মিক জীবন তথা সুফিবাদে ওয়ালি শব্দটি বিশেষ গুরুত্ব বহন করে এবং এটি বিভিন্ন অর্থে ব্যবহৃত হতে পারে। এর নানান কার্যকারিতার ওপর ভিত্তি করে এটি নানান অর্থ ধারণ করতে পারে, যেমন: আত্মীয়, সহযোগী, বন্ধু, সহায়ক, অভিভাবক, পৃষ্ঠপোষক, সাধু ইত্যাদি। ইসলামে "ওয়ালিউল্লাহ" শব্দটি দ্বারা মানুষের ওপর আল্লাহর পক্ষে কর্তৃত্ব অর্পিত ব্যক্তিকে বোঝাতে ব্যবহৃত হতে পারে।
<br>“পরম করুণাময় অসীম দয়ালু আল্লাহর নামে: তোমাদের "ওয়ালি" কেবল আল্লাহ, তাঁর রসুল ও মুমিনগণ যারা নামাজ কায়েম করে এবং রুকুরত অবস্থায় জাকাত আদায় করে।”
এই আয়াত নাজিলের ঘটনার মর্যাদা ও অর্থ ইসলামি পণ্ডিতদের মাঝে একটি আলোচনার বিষয়। সুন্নি ও শিয়া পণ্ডিতরা একমত যে উক্ত আয়াতটি আলীর শানে নাজিল হয়েছে, তথাপি এর তাফসীরের ক্ষেত্রে ভিন্নতা রয়েছে। সুন্নি পণ্ডিতেরা বিশ্বাস করেন যে এই আয়াতটি আলী বিষয়ক তবে এটি তাঁকে ইমাম (নেতা) হিসেবে স্বীকৃতি দেয় না, অন্যদিকে শিয়া পণ্ডিতেরা বিশ্বাস করেন যে এই আয়াতের দ্বারা আল্লাহ আলীর বেলায়েত ঘোষণা করেছেন এবং আলীকে মুহাম্মাদের স্থলাভিষিক্ত হিসেবে মনোনীত করেছেন।
মুহাম্মাদ ইবনে সালেহ আল-উসাইমিন

আবু 'আব্দুল্লাহ মুহাম্মাদ ইবনে সালেহ ইবনে মুহাম্মাদ ইবনে সুলায়মান ইবনে আব্দুর রহমান আল-উসাইমিন আল-তামিমি (; জন্মঃ ৯ই মার্চ, ১৯২৯মৃত্যুঃ ১০ই জানুয়ারি, ২০০১), সাধারণত মুহাম্মাদ ইবনে সালেহ আল-উসাইমিন নামে পরিচিত, ছিলেন বিংশ শতাব্দীর শেষার্ধে সৌদি আরবের অন্যতম বিশিষ্ট ইসলামিক পণ্ডিত। তাকে আধুনিকযুগের অন্যতম শ্রেষ্ঠ ফকিহ হিসেবে বিবেচনা করা হতো।
উসাইমিন ১৯২৫ সালের ৯ই মার্চ সৌদি আরবের কাসিম অঞ্চলের উনাইজা শহরে জন্মগ্রহণ করেন। তিনি খুব অল্প বয়সেই কুরআন মুখস্থ করেছিলেন। অধ্যয়নের সময় তিনি সৌদি আরবের প্রখ্যাত ওলামার তত্ত্বাবধানে হাদিস, তাফসির, ধর্মতত্ত্ব ও আরবি ভাষায় অগাধ ধর্মীয় শিক্ষা গ্রহণ করেন এবং রিয়াদের শরিয়ত কলেজ, উম্মুল কুরা বিশ্ববিদ্যালয় থেকে স্নাতক হন। তিনি সৌদি সিনিয়র ইসলামিক স্কলার কমিশনের সদস্য, কাসিমের ইমাম মোহাম্মদ বিন সৌদ ইসলামিক বিশ্ববিদ্যালয়ের অধ্যাপক এবং এর একাডেমিক কাউন্সিলের সদস্য হন। ইসলামিক মতবাদের বিভিন্ন দিক নিয়ে কাজে চুক্তি করেন। তাঁর সবচেয়ে গুরুত্বপূর্ণ বইগুলো হল ফিকাহ সম্পর্কিত। তাঁর ১৫ খণ্ডের বই এবং কুরআনের ব্যাখ্যার উপর ১০ খণ্ডের বই রয়েছে। রমজানের সময় তিনি মক্কার পবিত্র মসজিদে শিক্ষকতাও করেছিলেন।
১. ইসলামী পুনর্জাগরণের পথ ও পদ্ধতি;
২. উলামাদের মতানৈক্য ও আমাদের করণীয়
৩. তাওবা
৪. জাকাতুল ফিতর
৫. সমাজসংস্কারে নারীর ভূমিকা
৬. বিদয়াতের ভয়াবহতা
৭. সহিহ হাদিসে কুদসি
৮. ইসলাম-সমর্থিত কয়েকটি স্বভাবজাত অধিকার
৯. হজ ও উমরার সংক্ষিপ্ত বিবরণ
১০. স্বর্ণ ক্রয়-বিক্রয়সংক্রান্ত প্রশ্নোত্তর
১১. সালাত পরিত্যাগকারীদের বিধান
১২. ফিকহের মূলনীতি
১৩. ফিতনাতুত তাকফির
১৪. রিসালাতুল হিজাব
১৫. ইউথ প্রবলেম
Right by the Nature and Ordained by Shariah
Explanation of Ayatul-Qursi
Explaining the fundamentals of Faith
Fasting, the great act of worship
Explanation of Riyadus Saleheen. 2vol.
তাকে সাধারণভাবে শেখ ইবনে উসাইমিন নামে ডাকা হত; নিয়মিত ক্লাস, প্রকাশনা, রেডিও অনুষ্ঠান এবং প্রচার ও পরামর্শ কার্যক্রমের মাধ্যমে ছাত্র ও জনগণের সাথে ইসলাম ধর্ম সম্পর্কে শিক্ষা দিতেন।
শেখ আল-উসাইমিন সৌদি আরবের রিয়াদে ইমাম মুহাম্মদ ইবনে সৌদ ইসলামি বিশ্ববিদ্যালয়ের ইসলাম শিক্ষার অধ্যাপক এবং ওলামার উচ্চ কমিটির সদস্য ছিলেন। মুসলিম পণ্ডিত হিসেবে তার বিশিষ্ট কর্মজীবন এবং ইসলামের উদ্দেশ্যকে উৎসাহিত করার জন্য তার অক্লান্ত প্রচেষ্টার স্বীকৃতিস্বরূপ তাকে "ইসলাম পরিষেবায় বাদশাহ ফয়সাল আন্তর্জাতিক পুরস্কার" প্রদান করা হয়।
উসাইমিন বুধবার ১৫ শাওয়াল ১৪২১ হিজরীতে বা ১০ জানুয়ারি ২০০১ সালে মারা যান। তখন তার বয়স ছিল ৭৪ বছর।
কুরআন মুখস্থ (হিফজ) এবং প্রাথমিক পড়ালেখা শেষে, তিনি মুহাম্মাদ ইবনে 'আব্দুল 'আযীয আল মুতাওয়া' এবং শাইখ আলি আস সালিহির কাছে উনাইজায় ধর্মীয় পড়ালেখা শুরু করেন।
আল-উসাইমিন এখন পর্যন্ত সালাফি আন্দোলনে একজন অনুপ্রেরণাদায়ক ব্যক্তিত্ব হিসেবে বিবেচিত।
আল-উসাইমিনের মতে, নারীদের গাড়ি চালানো নিষিদ্ধ করা উচিত; কারণ ট্রাফিক লাইট, পেট্রোল স্টেশন, পুলিশ চেকপয়েন্ট এবং অন্যান্য গাড়ি সম্পর্কিত এনকাউন্টারে পুরুষ ও মহিলাদের সহজেই মিশ্রণের সুযোগ করে দেবে।
এছাড়াও, উসাইমিন বলেন, যে নামাজ আদায় করে না, সে ইসলাম থেকে বেরিয়ে যায় এবং যে স্বামী বা স্ত্রী সালাত আদায় করেনা তার সাথে থাকা বৈধ নয়।
উসাইমিন মদিনার সবুজ গম্বুজ ভেঙে ফেলার ও ইসলামের নবি মুহাম্মাদ এবং তার সাহাবি, আবু বকর ও উমর ইবনুল খাত্তাবের কবর সমান করার প্রস্তাবকে সমর্থন করেছিলেন।
অভ্যন্তরীণ অভিপ্রয়াণ

অভ্যন্তরীণ অভিপ্রয়াণ বা স্বদেশী অভিপ্রয়াণ দ্বারা একটি ভূ-রাজনৈতিক সত্তার মধ্যে মানব-অভিপ্রয়াণ বোঝান হয় যা সাধারণত একটি জাতিরাষ্ট্রের মধ্যে হয়ে থাকে। মূলত শিক্ষার জন্য কিংবা অর্থনৈতিক উন্নতির জন্য বা কোনও প্রাকৃতিক দুর্যোগ বা নাগরিক ঝামেলার কারণে অভ্যন্তরীণ অভিপ্রয়াণ ঘটে থাকে। রাজনৈতিক বা অর্থনৈতিক কারণে প্রায়শই আন্তঃসীমান্ত অভিপ্রয়াণ ঘটে থাকে। নগরায়ণ হিসাবে বর্ণিত গ্রামাঞ্চল থেকে শহুরে অঞ্চলে স্থানান্তর প্রবণতাও অভ্যন্তরীণ অভিপ্রয়াণের অন্যতম একটি উদাহরণ।
পৃথিবীর অনেক দেশেই বড় রকমের অভ্যন্তরীণ অভিপ্রয়াণের রীতি চালু রয়েছে।
অভ্যন্তরীণ অভিপ্রয়াণের একটি উপ নমুনা হল অভিবাসী গোষ্ঠীর স্থানান্তর — যাকে প্রায়শই গৌণ বা পরবর্তী অভিপ্রয়াণ হিসেবে আখ্যায়িত করা হয়। মাধ্যমিক অভিপ্রয়াণ শব্দটি অবশ্য ইউরোপীয় ইউনিয়নের মধ্যে অভিবাসীদের স্থানান্তরকে বোঝাতেও ব্যবহৃত হয়।
মার্কিন যুক্তরাষ্ট্রে, মার্কিন যুক্তরাষ্ট্রের স্বাস্থ্য ও মানবসেবা প্রশাসনের শিশু ও পরিবার প্রশাসনের একটি কর্মসূচিতে অফিস অফ রিফিউজি রিসেটেলমেন্ট কে পুনর্বাসিত শরণার্থীদের দ্বিতীয় স্থানান্তর পরিচালনার দায়িত্ব আরোপ করা হয়েছে। তবে, মাধ্যমিক অভিপ্রয়াণ এবং সম্পর্কিত কর্মসূচীর কাঠামোগত পরিবর্তন সম্পর্কে খুব কম তথ্যই রয়েছে। মার্কিন যুক্তরাষ্ট্রে পুনর্বাসিত শরণার্থী বণ্টনের পিছনে অন্যতম চালিকা শক্তি হিসাবে ধারণা করা হয় মাধ্যমিক অভিপ্রয়াণকেই । 
সোমালি নামক একটি শরণার্থী গোষ্ঠী যা প্রথমদিকে যুক্তরাষ্ট্রে ব্যাপকভাবে ছড়িয়ে পড়েছিল এবং মিনেসোটা, ওহাইও ও ওয়াশিংটনে উল্লেখযোগ্য হারে সম্প্রদায় গঠন করেছে। ওহাইওর মিনেপোলিস, মিনেসোটা এবং কলম্বাসে মাধ্যমিক অভিপ্রয়াণ সোমালি আমেরিকান জনসংখ্যার দিক দিয়ে এই দুটি অঞ্চলকে যথাক্রমে প্রথম এবং দ্বিতীয় করেছে। ভূগোলবিদ তমারা মট বলেছেন যে সোমালিদের কলম্বাস আগমনের পেছনে মূল কারণই ছিল পরিবার, বন্ধুবান্ধব এবং অন্যান্য সোমালিদের সাথে নিকটবর্তী হওয়া , ওএইচ যুক্তরাষ্ট্রে বসবাসরত সোমালিরা প্রায়শই বিদেশে তাদের বর্ধিত পরিবারের সম্পদ পাঠাত, মানি রেমিটেন্স ইম্প্রুভমেন্ট আইনে স্বাক্ষর করে তারা এ সুবিধা প্রাপ্ত হত। 
২০০১ সালের ফেব্রুয়ারিতে সমাজসেবা সংস্থাগুলো কয়েকটি পরিবারকে সেখানে স্থানান্তরিত করার পরে মেইন লুইস্টন সোমালিদের জন্য দ্বিতীয় অভিপ্রয়াণ গন্তব্য়ে পরিণত হয়। ১৯৮২ এবং ২০০০ সালের মধ্যে, পুনর্বাসনের এজেন্সিসমূহ পোর্টল্যান্ড, মেইন অঞ্চলে ৩১৫ সোমালিসহ অন্যান্য শরণার্থীদের রাখতে শুরু করে। পোর্টল্যান্ডে উচ্চ হারে আবাসন ভাড়া অধিগ্রহণের কারণে প্রথমে এরা লুইস্টনে স্থানান্তরিত হয়েছিল। সোমালিদের রয়েছে যাযাবরদের মত জীবনযাপনের ইতিহাস। এরা প্রায়শই সেলফোনের মাধ্যমে , বর্ধিত পরিবার, বংশের সদস্য এবং বন্ধুবান্ধবদের একটি বিশাল নেটওয়ার্ক তৈরি করে যোগাযোগ বজায় রাখত। পরে সোমালিরা লুইস্টন সম্পর্কে আরোও জানতে পারে এবং সেখানকার জীবনযাত্রার মান তাদের আকৃষ্ট করে ফেলে। তুলনামুলক অল্প বাসা ভাড়া , ভাল শিক্ষা প্রতিষ্ঠা, নিরাপত্তা এবং শিশুদের বৃহত্তর সামাজিক নিয়ন্ত্রণ ইত্যাদি নিশ্চয়তা পাবার কারণে তারা এ ছোট শহরটিকে পছন্দ করে ফেলে। ২০০১ সালের ফেব্রুয়ারি এবং ২০০২ সালের আগস্টের মধ্যেই প্রায় ১০০০ এর বেশি সংখ্যক সোমালি লুইস্টনে চলে আসে। এই প্রথমদিকের মাধ্যমিক অভিবাসীদের বেশিরভাগই আটলান্টার ঠিক বাইরে শহরতলিতে অবস্থিত জর্জিয়ার ক্লার্কস্টন থেকে আগমন করেছিল। ২০০৭ সালের মধ্যেই সোমালিরা লুইস্টনের জনসংখ্যার প্রায় ৬.৫% হয়ে পড়ে এবং পুরো মার্কিন যুক্তরাষ্ট্র এবং কমপক্ষে আরও তিনটি দেশ থেকে এই শহরে এরা অভিপ্রয়াণ করে।
ডেভিড উডওয়ার্ড

ডেভিড উডওয়ার্ড (ইংরাজী: David Woodward) (২৯ আগস্ট ১৯৪২ – ২৫ আগস্ট ২০০৪) ছিলেন একজন ইংরেজ-বংশোদ্ভূত আমেরিকান কার্টোগ্রাফির ইতিহাসবিদ এবং কার্টোগ্রাফার।
উডওয়ার্ড ইংল্যান্ড-এর রয়েল লেমিংটন স্পায় জন্মগ্রহণ করেন। তিনি সোয়ানসি বিশ্ববিদ্যালয় (তখন নাম ছিল ইউনিভার্সিটি অফ ওয়েলস এট সোয়ানসি) থেকে স্নাতক ডিগ্রি অর্জন করেন। তারপর উইসকনসিন-ম্যাডিসন বিশ্ববিদ্যালয়-এ আর্থার এইচ. রবিনসন-এর অধীনে কার্টোগ্রাফি অধ্যয়নের জন্য তিনি যুক্তরাষ্ট্রে চলে আসেন। ১৯৭০ সালে তিনি ভূগোলে ডক্টরেট ডিগ্রি অর্জন করেন।
উডওয়ার্ড পরের ১১ বছর শিকাগোর নিউবেরি লাইব্রেরিতে কার্টোগ্রাফিক বিশেষজ্ঞ এবং মানচিত্রের কিউরেটর হিসাবে কর্মরত ছিলেন। ১৯৭৪ থেকে ১৯৮০ সাল পর্যন্ত তিনি কার্টোগ্রাফির ইতিহাসের গ্রন্থাগার হারমন ডানলাপ স্মিথ কেন্দ্রে ডাইরেক্টরের দায়িত্ব পালন করেছিলেন।
১৯৮০ সালে উডওয়ার্ড উইসকনসিন–মেডিসিন বিশ্ববিদ্যালয়ে ফ্যাকাল্টি সদস্য হিসাবে ফিরে আসেন। ১৯৯৫ সালে ভূগোল বিভাগের অধ্যাপক হিসাবে তিনি যোগদান করেন এবং তখন থেকে তিনি আর্থার এইচ. রবিনসন নামে পরিচিতি লাভ করেন। ২০০২ সালের আগস্টে তিনি শিক্ষকতা থেকে অব্যাহতি নিয়ে নেন। সে সময় পর্যন্ত তিনি বিশ্ববিদ্যালয়ের কার্টোগ্রাফি বিভাগের অংশ ছিলেন। তারপর থেকে উডওয়ার্ড গবেষণা, সম্পাদনা ও প্রচারের জন্য আরও বেশি সময় উৎসর্গ করেন।
১৯৭৬ সালে উডওয়ার্ড আমেরিকান নাগরিকত্ব লাভ করেন
১৯৭৭ সালে ইংল্যান্ডের এক্সেটার-এর গ্রামাঞ্চলে উডওয়ার্ড এবং উইসকনসিন–মিলওয়াকি বিশ্ববিদ্যালয়-এর অধ্যাপক জে. ব্রায়ান হার্লি পাড়ি দেন। সেই সময়েই তাঁরা কার্টোগ্রাফির ইতিহাস প্রকল্প নামের এই ধারণাটির বিকাশ সাধন করেন। তাঁরা একটি উচ্চাকাঙ্ক্ষী বহু-খণ্ডে বিভক্ত প্রাসঙ্গিক (রেফারেন্স) কাজের পরিকল্পনা করেছিলেন। তাঁরা ঠিক করেন এতে প্রাগৈতিহাসিক উৎস থেকে বিংশ শতাব্দীর সংস্কৃতি জুড়ে মানচিত্রের সামাজিক উৎপাদন এবং তার ব্যবহার পরীক্ষা করে অন্তর্ভুক্ত করবেন। কিন্তু ১৯৯১ সালে হারলে মারা যান। তা সত্বেও উডওয়ার্ড এই কাজটি সম্পূর্ণ করেন। এই খণ্ডগুলি এখন এই বিষয়ের ক্ষেত্রে শিক্ষার্থী এবং শিক্ষাবিদদের জন্য মানদণ্ড-স্বরূপ বিরাজ করছে। নিউবেরি গ্রন্থাগারে উডওয়ার্ডের উত্তরসূরি জেমস আর. আকেরম্যান বলেছেন যে কার্টোগ্রাফি ইতিহাসের ক্ষেত্রে উডওয়ার্ডের অবদান এতটাই যথেষ্ট যে তাঁরা "তাদের সংক্ষিপ্ত করার প্রচেষ্টাকে অস্বীকার করেন"। ম্যালকম লুইস বলেছিলেন যে উডওয়ার্ড "একটি দিকনির্দেশহীন ইউরোপকেন্দ্রিক ক্ষেত্র থেকে কার্টোগ্রাফির ইতিহাসকে এখন বিশ্বব্যাপী সুযোগের একটি সম্মানজনক বিষয়ে রূপান্তরিত করেছেন।"
উডওয়ার্ড কয়েকশ প্রকাশ্য বক্তৃতা দিয়েছিলেন, অন্যের সাথে নতুন ধারণা নিয়ে আলাপ আলোচনা ও বিকাশ করার পাশাপাশি তাঁর গবেষণার প্রচার কাজে যুক্ত ছিলেন। তিনি ছিলেন একজন সদাসক্রিয় এবং অনেক সম্মানীয় পণ্ডিত ব্যক্তি। তাঁর স্বতন্ত্র গবেষণা এবং সম্পাদকীয় রচনাগুলি ব্যাপকভাবে প্রচারিত এবং অত্যন্ত প্রশংসিত হয়েছিল।
উডওয়ার্ড ক্যান্সারে আক্রান্ত হয়ে ২০০৪ সালের ২৫ আগস্ট ম্যাডিসনে তাঁর বাসায় মারা যান। উডওয়ার্ডের পরামর্শদাতা আর্থার এইচ. রবিনসনও বেশ কয়েক সপ্তাহ পরে মারা যান। উডওয়ার্ডের স্মৃতিসৌধে তিনি উপস্থিত ছিলেন।
উডওয়ার্ডের প্রকাশনাগুলি নিয়ে একটি সম্পূর্ণ গ্রন্থপঞ্জি সঙ্কলন ক’রে ম্যাথু এইচ. এডনি "ডেভিড আলফ্রেড উডওয়ার্ড (১৯৪২-২০০৪)" শীরোনামে ইমাগো মুন্ডি: দি ইন্টারন্যাশনাল জার্নাল ফর দি হিস্ট্রি অফ কার্টোগ্রাফি ৫৭.১ (২০০৫): ৭৫-৮৩ -তে প্রকাশ করেছেন। একজন পণ্ডিত এবং শিক্ষক হিসাবে উডওয়ার্ড সম্পর্কে বেশ কয়েকটি স্মৃতিচারণ "কার্টোগ্রাফিক পার্সপেক্টিভ"-এর একটি বিশেষ সংখ্যায় পাওয়া যায় (সংখ্যা ৫১, বসন্ত ২০০৫, উডওয়ার্ড এবং তাঁর পরামর্শদাতা আর্থার এইচ. রবিনসনকে উত্সর্গীকৃত)।
সৈয়দা জেবুন্নেছা হক

সৈয়দা জেবুন্নেছা হক (জন্ম: ১ ফেব্রুয়ারি ১৯৪৪) বাংলাদেশের সিলেট জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। ২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন। বর্তমানে তিনি আওয়ামী লীগের কেন্দ্রীয় কার্যনির্বাহী সংসদের সভাপতিমণ্ডলীর সদস্য।
সৈয়দা জেবুন্নেছা হক ১ ফেব্রুয়ারি ১৯৪৪ সিলেট জেলায় জন্মগ্রহণ করেন। তার স্বামী এনামুল হক (মৃ: ১৫ জানুয়ারি ২০১৩) আ’লীগ নেতা ও মুক্তিযোদ্ধা ছিলেন।
সৈয়দা জেবুন্নেছা হক বাংলাদেশ আওয়ামী লীগের জাতীয় নির্বাহী কমিটির সদস্য, সিলেট মহানগর আওয়ামী লীগের সহসভাপতি ও ছাত্রলীগের বৃহত্তর সিলেট জেলা শাখার সাবেক সভাপতি। তিনি সপ্তম জাতীয় সংসদের সংরক্ষিত মহিলা আসন ২৪ ও নবম জাতীয় সংসদ সদস্যদের মহিলা আসন ৩৫ থেকে মনোনীত সংসদ সদস্য ছিলেন।
২০১২ সালে গণপ্রজাতন্ত্রী বাংলাদেশ সরকার তাকে বেগম রোকেয়া পদকে ভূষিত করেন।
ফুলুই

ফুলুই হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।
ফুলুই গ্রামের অক্ষাংশ ও দ্রাঘিমাংশ হল ।
২০১১ সালের জনগণনার তথ্য অনুযায়ী, ফুলুই গ্রামের মোট জনসংখ্যা ৫,৯৮৪। এর মধ্যে ৩,০৬৪ জন (৫১ শতাংশ) পুরুষ এবং ২,৯২০ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৬৩৮। ফুলুই গ্রামের মোট সাক্ষর জনসংখ্যা ৪,১৭৩ (অন্যূন ছয় বছর বয়সী জনসংখ্যার ৭৮.০৬ শতাংশ)।
আহমেদ নাজমীন সুলতানা

আহমেদ নাজমীন সুলতানা (জন্ম: ৫ জানুয়ারী ১৯৬১) বাংলাদেশের রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সংসদ সদস্য ছিলেন।
আহমেদ নাজমীন সুলতানা ৫ জানুয়ারী ১৯৬১ সালে কুড়িগ্রামে জন্মগ্রহণ করেন।
আহমেদ নাজমীন সুলতানা কুড়িগ্রাম জেলা মহিলা আওয়ামী লীগের সভাপতি। তিনি নবম জাতীয় সংসদ সদস্যদের মহিলা আসন ৬ থেকে মনোনীত সংসদ সদস্য ছিলেন। তিনি কৃষি মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
আপন জুয়েলার্স

আপন জুয়েলার্স বাংলাদেশের ঢাকা ভিত্তিক একটি স্বর্ণ ও হীরকজাত জুয়েলারি ব্যবসা প্রতিষ্ঠান। এটি বাংলাদেশে গহনার বৃহত্তম খুচরা বিক্রেতা।
ঢাকার অভ্যন্তরে গুলশান, উত্তরা ও ধানমন্ডিতে আপন জুয়েলার্সের সাতটি শাখা রয়েছে। আপন রিয়েল এস্টেট লিমিটেড এই প্রতিষ্ঠানের একটি শাখা প্রতিষ্ঠান।
২০১৭ সালের ১৪ই মে বাংলাদেশ শুল্ক বিভাগের গোয়েন্দা দল আপন জুয়েলার্সের পাঁচটি শাখায় একসাথে অভিযান চালায়, এবং এর মধ্যে একটি বন্ধ করে দেয়। কর ফাঁকি ও স্বর্ণ চোরাচালানের অভিযোগে এই তদন্ত পরিচালনা করা হয়। ২০১৮ সালে উচ্চ আদালত আপন জুয়েলার্সের মালিক দিলদার আহমেদ সেলিমকে জাতীয় রাজস্ব বোর্ড কর্তৃক দায়েরকৃত মানি লন্ডারিং মামলায় জামিন প্রদান করে।
স্বরব্যাঞ্জো

স্বরব্যাঞ্জো ২০১৪ সালে গঠিত রাজশাহী ভিত্তিক বাংলা 'ফোক-ফিউশন' সঙ্গীত দল। সাধারণত লোক ধারার সঙ্গীত উপস্থাপন, স্বকীয় সংগীতভাবনা, সঙ্গীতায়োজনে দেশীয় বাদ্যযন্ত্রের ব্যবহার ও জনবহুল সরাসরি পরিবেশনার জন্য ব্যান্ডটি জনপ্রিয়তা অর্জন করে। ২০১৪ সালে রাজশাহী বিশ্ববিদ্যালয়ের শিক্ষার্থী ইয়ামিন ইস্ক্রা রহমান, মাইশা, রাগীব নিয়াজ রাফি ও আসিফ হাসান নিলয়ের সমন্বয়ে স্বরব্যাঞ্জো একটি সঙ্গীত দল হিসেবে পরিবেশনা শুরু করে। দলটি সদস্যতার জন্য সর্বদা উন্মুক্ত। ২০১৫ সালে দলটি তাদের প্রথম এ্যালবাম 'গান বাজনা' প্রকাশ করে। পরবর্তীতে 'হাওয়ার চিঠি'(২০১৬) এবং বেশ কিছু একক গান প্রকাশ করেছে। দলটি তাদের গান বাণিজ্যিকভাবে প্রকাশের বদলে বিনামূল্যে বিতরণের জন্য পরিচিত।
"স্বরব্যাঞ্জো"র গঠনের মূল উদ্বোক্তা ইয়ামিন ইস্ক্রা রহমান, ছোটবেলা থেকেই সঙ্গীত চর্চা করতেন। ২০১৪ সালে তিনি রাজশাহী বিশ্ববিদ্যালয়ের আইন বিভাগে অধ্যায়নের পাশাপাশি তিনি পিয়ানো তবলা ও হাওয়াই গিটারের চর্চা করতেন। সেসময় সাহিত্যিক সাদাত হোসাইনের তার ফেসবুকে একটি 'লাস্ট বেঞ্চের ছেলেটা' শিরোনামের গীতি লিখে সুরের জন্য উন্মুক্ত করে দেন। ইস্ক্রা, রাফি এর গীতির সুর করেন এবং নিলয়ের কন্ঠে ধারণ করেন। এই গানের মাধ্যমে তারা একটি সঙ্গীত দল হিসেবে পরিবেশনা শুরু করেন। দলটি প্রথমে "নিখিল বাংলা ইউকুলেলে সংঘ" নামে বিশ্ববিদ্যালয় ও বিভিন্ন জনবহুল সরাসরি পরিবেশনা করে। পরবর্তীতে ব্যান্ডের নাম বদল করে একটি জুতসই নামের খোঁজ করা হয়। প্রাক্তন সদস্য রওনক হাসান রনো'র পরামর্শে সর্বসম্মতিক্রমে দলটি স্বরব্যাঞ্জো নাম ধারণ করে। দল গঠনের পর হতে স্বরব্যাঞ্জো ২০১৫ সালে 'গান বাজনা' শিরোনামে তাদের প্রথম স্টুডিও এ্যালবাম প্রকাশ করে। তাদের দ্বিতীয় এ্যালবাম 'হাওয়ার চিঠি' আসে ২০১৬ সালে। ২০১৮ সালে দলটি "ঢাকা আন্তর্জাতিক লোকসংগীত উৎসব"-এ পরিবেশনা করে, যা দলটির প্রথম আন্তর্জাতিক পরিবেশনা।
"স্বরব্যাঞ্জো" দলটি সঙ্গীত পরিবেশনায় সকীয়তা ধরে রাখার পাশাপাশি দলগতভাবে অভিনব। দলের সদস্যতার জন্য যে কোন প্রকার আনুষ্ঠানিকতা নেই। দলটি তাদের এ্যালবাম গুলি বাণিজ্যিক প্রকাশের বদলে ক্রিয়েটিভ কমন্সের আওতায় স্বীকৃতি প্রদান পূর্বক উপভোগের জন্য বিনামূল্যে বিতরণ করে থাকে।
"স্বরব্যাঞ্জো" দলের সদস্যতা উন্মুক্ত, তথাপি কিছু সদস্য দলের হয়ে নিয়মিত পরিবেশনা করে থাকেন। ২০২০ সালে মূল ও উল্লেখযোগ্য সদস্যদের তালিকা নিম্নরূপঃ
ইকরচালী ইউনিয়ন

ইকরচালী ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৫১.৪৯ বর্গকিমি (১৯.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৩৫৫ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।
হাড়িয়ারকুঠি ইউনিয়ন

হাড়িয়ারকুঠি ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৬৫.৫৭ বর্গকিমি (২৫.৩২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪১,০৮৫ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
সয়ার ইউনিয়ন

সয়ার ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৫৪.৩৫ বর্গকিমি (২০.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৬৫১ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ১২টি।
মমিনপুর ইউনিয়ন

মমিনপুর ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৭০.৪৭ বর্গকিমি (২৭.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,১৩২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৮টি।
হরিদেবপুর ইউনিয়ন

হরিদেবপুর ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৫৫.৩৮ বর্গকিমি (২১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৩৮৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।
চন্দনপাট ইউনিয়ন

চন্দনপাট ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৪৫.২৭ বর্গকিমি (১৭.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১৩৯ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৮টি। রংপুর সিটি কর্পোরেশন প্রতিষ্ঠার পূর্বে এটি ৮নং চন্দনপাট ইউনিয়ন পরিষদ নামে পরিচিত থাকলেও, সিটি কর্পোরেশন প্রতিষ্ঠার ফলে রংপুর সদর উপজেলার মোট ৭টি ইউনিয়ন পরিষদের কার্যক্রম বিলুপ্ত হওয়ায় বর্তমানে এটি উপজেলার ৩নং চন্দনপাট ইউনিয়ন পরিষদ নামে পরিচিত।এখানে একটি বিখ্যাত বা বৃহত্তর পরিবার আছে।পরিবারের প্রায় সদস্য সংখ্যা ১৫জন। তাদের মধ্যে ১০জন ভাই ও ৩জন বোন।
সদ্যপুস্করণী ইউনিয়ন

সদ্যপুস্করনী ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৯৭.৫৬ বর্গকিমি (৩৭.৬৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫২,৩১৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৬টি। রংপুর সিটি কর্পোরেশন প্রতিষ্ঠার পূর্বে এটি ৮নং সদ্যপুস্করণী ইউনিয়ন পরিষদ নামে পরিচিত থাকলেও, সিটি কর্পোরেশন প্রতিষ্ঠার ফলে রংপুর সদর উপজেলার মোট ৭টি ইউনিয়ন পরিষদের কার্যক্রম বিলুপ্ত হওয়ায় বর্তমানে এটি উপজেলার ৪নং সদ্যপুস্করণী ইউনিয়ন পরিষদ নামে পরিচিত।
খলেয়া ইউনিয়ন

খলেয়া ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৬২.৩৪ বর্গকিমি (২৪.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৭০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
খলেয়া ইউনিয়ন ছিল গংগাচড়া উপজেলার আওতাধীন ২নং ইউনিয়ন পরিষদ। এ ইউনিয়নের মোট জনসংখ্যা প্রায় ২লাখ ৪০ হাজার এবং মোট গ্রাম ৫৮টি। রংপুর সিটি কর্পোরেশন প্রতিষ্ঠার পর সিটি কর্পোরেশনের বাইরে রংপুর সদর উপজেলার আওতাধীন বাকি ৪টি ইউনিয়নের সঙ্গে ২০২২ খ্রিস্টাব্দের ২৮ আগস্ট খলেয়া ইউনিয়নকে যুক্ত করা হয়। বর্তমানে এটি রংপুর সদর উপজেলার আওতাধীন ৫নং ইউনিয়ন পরিষদ। স্থানীয় সরকার পল্লী উন্নয়ন এবং সমবায় মন্ত্রনালয়ের স্থানীয় সরকার বিভাগের উপজেলা শাখা-১ এর সিনিয়র সহকারী সচিব মমতাজ বেগম স্বাক্ষরিত এক আদেশে রংপুর সদর উপজেলার আইন শৃঙ্খলা (থানা), শিক্ষা (প্রাথমিক ও মাধ্যমিক), স্বাস্থ্য ও পরিবার পরিকল্পনা এবং সমাজসেবার কার্যক্রম গংগাচড়া উপজেলার পরিবর্তে সদর উপজেলায় পরিচালনার জন্য গেজেট প্রকাশ করা হয়েছে।
জন জর্জ বার্থোলুমিউ

জন জর্জ বার্থোলুমিউ এফআরএসই এফআরজিএস (২২ মার্চ ১৮৬০ — ১৪ এপ্রিল ১৯২০) ছিলেন একজন স্কটিশ মানচিত্রাঙ্কনবিদ (কার্টোগ্রাফার) এবং ভূগোলবিদ। রাজকীয় বরণপত্রের ধারক হিসাবে তিনি "কার্টোগ্রাফার টু দ্য কিং" উপাধি ব্যবহার করতেন; এই কারণে তিনি মাঝেমধ্যেই ""মানচিত্রাঙ্কনবিদ্যার বরপুত্র"" (দ্য প্রিন্স অব কার্টোগ্রাফি) বলে পরিচিতি পেতেন।
বার্থোলুমিউর স্মৃতি বহনকারী দীর্ঘস্থায়ী স্মারকটি হলো অ্যান্টার্কটিকা মহাদেশের নামটি। ১৮৯৯ সালে তিনি সর্বপ্রথম অ্যান্টার্কটিকা শব্দটি ব্যবহার করেন। মহাদেশের নাম হিসেবে এই শব্দটি ব্যবহার করার আগ পর্যন্ত সম্পদের অভাব এবং কঠোর আবহাওয়ার কারণে অ্যান্টার্কটিকা ব্যাপকভাবে উপেক্ষিত হয়েছিলো।
বার্থোলুমিউ একটি প্রসিদ্ধ মানচিত্র তৈরিকারক পরিবারে জন্মগ্রহণ করেছিলেন। তিনি ছিলেন অ্যানি ম্যাকগ্রেগর (মৃত্যু. ১৮৭২) ও জন বার্থোলুমিউ জুনিয়রের ছেলে এবং জন বার্থোলুমিউ অ্যান্ড সন লিমিটেডের প্রতিষ্ঠাতার নাতি। তিনি পড়াশোনা করেছিলেন এডিন রয়েল হাই স্কুলে।
তার পরিচালনায় তাদের মানচিত্র তৈরির পারিবারিক ব্যবসাটি এই ক্ষেত্রের অন্যতম শীর্ষে ওঠে এসেছিলো। বার্থোলুমিউ কেবল একজন উৎপাদন বিশেষজ্ঞই ছিলেন না, তিনি একজন প্রতিভাবান ভূগোলবিদ এবং মানচিত্রাঙ্কনবিদও ছিলেন। তিনিই প্রথম রঙিন সীমারেখা (কনট্যুর) স্তর মানচিত্রের ব্যবহার শুরু করেছিলেন; এছাড়াও তিনি বড় বড় শহরগুলির রাস্তার মানচিত্র, সাইক্লিং মানচিত্র, রেলপথের সময়সূচির মানচিত্র এবং অটোমোবাইলের জন্য রাস্তার মানচিত্র প্রকাশ করে উনিশ শতকের শেষ এবং বিশ শতকের প্রথম দিকের ভ্রমণকারীদের প্রয়োজনীয় চাহিদার পূর্বাভাস দিয়েছিলেন।
তিনি তার সময়ের বড় বড় বৈজ্ঞানিক ব্যক্তিত্ব এবং ভ্রমণকারীদের সাথে তাদের সমীক্ষা সংশ্লিষ্ট প্রকল্পগুলোতে সহযোগিতা করেছিলেন। জন জর্জ ভূগোলবিদ এবং লেখক জন ফ্রাঙ্কন উইলিয়ামসের ঘনিষ্ঠ বন্ধু ছিলেন। স্কটল্যান্ডের জাতীয় গ্রন্থাগারের বার্থলোমিউ আর্কাইভে দুই বন্ধুর মধ্যে বিনিময়কৃত চিঠিপত্রও সংগৃহীত রয়েছে। উইলিয়ামস আমেরিকা, যুক্তরাজ্য এবং বিশ্বের অন্যান্য অঞ্চলে বার্থোলুমিউয়ের সাহিত্য প্রতিনিধি হিসাবেও কাজ করেছিলেন।
১৮৮৯ সালে তিনি জ্যানেট ম্যাকডোনাল্ডের সাথে বিবাহবন্ধনে আবদ্ধ হয়েছিলেন। 
মৃত্যুর আগে তিনি তার ছেলে জন ইয়ান বার্থোলুমিউর (১৮৯০-১৯৬৩) হাতে পারিবারিক ব্যবসার দায়দায়িত্ব অর্পণ করেছিলেন।
এডিনবরার ডিন কবরস্থানে উত্তর প্রাচীরে ২০তম শতাব্দীর জন্য সংযোজিত অংশটিতে পিল্কিংটন জ্যাকসন দ্বারা নির্মিত বার্থোলুমিউয়ের একটি স্মৃতিসৌধ রয়েছে। তার স্ত্রী জেনি, ছেল হিউ বার্থোলুমিউ, ইয়ান বার্থোলুমিউ এবং নাতি জন ক্রিস্টোফার বার্থোলুমিউকে এই স্মৃতিসৌধেই সমাধিস্থ করা হয়েছে।
তার কন্যা মার্গারেট স্যার ফিলিপ জেমস হ্যামিল্টন-গিয়ারসনের নাতি ফিলিপ ফ্রান্সিস হ্যামিল্টন-গ্রিয়ারসনকে বিয়ে করেছিলেন।
বার্থোলুমিউয়ের মৃত্যু শতবার্ষিকীতে (২০২০ সালের ১৪ এপ্রিল) স্কটল্যান্ড রাষ্ট্রীয় ভাবে শ্রদ্ধা জানিয়েছিল এবং তাকে 'মানচিত্রে এডিনবরা'কে উপস্থাপনে সহায়তাকরী প্রকাশক হিসেবে উল্লেখ করেছিলো।
উইচিটা, কানসাস

উইচিটা হলো যুক্তরাষ্ট্রের কানসাস রাজ্যের বৃহত্তম শহর এবং সেজউইক কাউন্টির কাউন্টি আসন। ২০১৯ সাল পর্যন্ত, শহটির আনুমানিক জনসংখ্যা ৩৮৯,৯৩৮ ছিল। উইচিটা হলো উইচিটা মেট্রোপলিটন এলাকার প্রধান শহর ২০১৮ সালে যার আনুমানিক জনসংখ্যা ছিল ৬৪,৮৮৮ জন।
উইচিটা আরকানসাস নদীর তীরে মধ্য-দক্ষিণ কানসাসে অবস্থিত, যার যাত্রা ১৮৬০ সালে চিশলম ট্রেইলে একটি ট্রেডিং পোস্ট হিসাবে শুরু হয় এবং ১৮৭০ সালে এটিকে শহরসমূহের অন্তর্ভুক্ত করা হয়। এটি টেক্সাস থেকে কানসাস রেলপথ পর্যন্ত উত্তরে ভ্রমণ করা গবাদি পশুর জন্য একটি গন্তব্য হয়ে ওঠে, যার ফলে এটি "কাউটাউন" ডাকনাম দ্বারা পরিচিতি লাভ করে।
উইচিটা (৩৭.৬৮৮৮৮৮,-৯৭.৩৩৬১১)-এ এবং সমুদ্রপৃষ্ঠ থেকে ১,২৯৯ ফুট (৩৯৬ মিটার) উচ্চতায় অবস্থিত। উইচিটা ইন্টারস্টেট ৩৫ এবং ইউএস রুট ৫৪ এর সংযোগস্থলে দক্ষিণ-মধ্য কানসাসে অবস্থিত। এটি হলো মধ্য-পশ্চিম মার্কিন যুক্তরাষ্ট্রের অংশ, যা ওকলাহোমা শহর থেকে ১৫৭ মি (২৫৩ কিলোমিটার) উত্তরে, কানসাস শহরের ১৮১ মি (২৯১ কিলোমিটার) দক্ষিণ-পশ্চিমে এবং ডেনভারের ৪৩৯ মি (৭০৭ কিলোমিটার) দক্ষিণ-পূর্বে অবস্থিত।
শহরটি গ্রেট প্লেইনস এর ওয়েলিংটন-ম্যাকফারসন নিম্নভূমি অঞ্চলের ফ্লিন্ট পাহাড়ের পশ্চিম প্রান্তের কাছে আরকানসাস নদীর তীরে অবস্থিত। এলাকাটির ভূসংস্থান আরকানসাস নদী উপত্যকার পলল সমভূমি দ্বারা বিস্তৃত।
জনসংখ্যার দিক থেকে, উইচিটা হলো কানসাস বৃহত্তম শহর,মার্কিন যুক্তরাষ্ট্রের ৫১ তম এবং যুক্তরাষ্ট্রের মধ্য-পশ্চিম অঞ্চলের ১০তম বৃহত্তম শহর।
২০১০ সালের আদমশুমারি অনুযায়ী,৩৮২,৩৬৮ জন মানুষ, ১৫১,৮১৮ পরিজনবর্গ, এবং ৯৪,৮৬২ টি পরিবার বসবাস করছিল। শহরটিতে জনসংখ্যার ঘনত্ব ছিল প্রতি বর্গ মাইলে ২,৩০৪.৮ (৮৮৯.৯/কিমি)। শহরটিতে ১,০২২.২ বর্গ মাইলের গড় ঘনত্বে ১৬৭,৩১০টি হাউজিং ইউনিট ছিল। শহরের বর্ণগত মিশ্রণ ছিল ৭১.৯% সাদা, ১১.৫% আফ্রিকান আমেরিকান, ৪.৮% এশীয় আমেরিকান, ১.২% ভারতীয় আমেরিকান, ০.১% প্রশান্ত মহাসাগরীয় দ্বীপপুঞ্জের অধিবাসী, ৬.২% অন্যান্য জাতি থেকে ৬.২% এবং ৪.৩% দুই বা ততোধিক জাতি। বাসিন্দাদের ১৫.৩% ছিল হিস্পানিক অথবা লাতিনো।
উইচিটা কাউন্টির অর্থনীতিতে উইচিটার অবদান অনস্বীকার্য। এটি হোয়াইট ক্যাসেল এবং পিৎজা হাট এর মত বিখ্যাত রেস্টুরেন্টের জন্মস্থান। আরএসএম মার্কেটিং সার্ভিসেস এবং উইচিটা কনজিউমার রিসার্চ সেন্টার কর্তৃক পরিচালিত কানসাস ভিত্তিক ব্র্যান্ডের একটি জরিপে দেখা গেছে যে কানসাস ভিত্তিক ২৫টি ব্র্যান্ডের মধ্যে অনেক ব্র্যান্ড যেমন: কোচ, কোলম্যান, সেসনা, পিৎজা হাট, বীচক্রাফট, ফ্রেডি'স এবং আরো অনেক ব্র্যান্ডই উইচিটা ভিত্তিক।
৫০,০০০ ছাত্র সহ, উইচিতা ইউএসডি ২৫৯ কানসাস এর বৃহত্তম স্কুল জেলা। এটি ১২টি উচ্চ বিদ্যালয়, ১৬ টি মাধ্যমিক বিদ্যালয়, ৬১ টি প্রাথমিক বিদ্যালয়,এবং এক ডজনেরও বেশি বিশেষ বিদ্যালয় এবং কার্যক্রমসহ শহরের ৯০ টিরও বেশি বিদ্যালয় পরিচালনা করে।
উইচিটার বাইরের অংশ শহরতলির সমন্বিত স্কুল এলাকার মধ্যে অবস্থিত, যার মধ্যে রয়েছে অ্যান্ডোভার ইউএসডি ৩৮৫, সার্কেল ৩৭৫, ডার্বি ইউএসডি ২৬০,গডার্ড ইউএসডি ২৬৫, হেইসভিল ইউএসডি ২৬১, মেইজ ইউএসডি ২৬৬ এবং ভ্যালি সেন্টার ইউএসডি ২৬২।
উইচিটা শহরের ৪টি সিস্টার সিটি রয়েছে, সেগুলো হলো:
মিঠিপুর ইউনিয়ন

মিঠিপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৫২.০৭ বর্গকিমি (২০.১০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৪৪৯ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
১। একবারপুর
২। একবারপুর পূর্বপাড়া
৩। হাসানপুর
৪। কুতুবপুর গবরা
৫। কুতুবপুর সদরা
৬। শ্যামপুর
৭। ভাগজোয়ার
৮। নন্দরাম ফতেপুর
৯। কাশিমপুর
১০। মিঠিপুর
১১। দূরামিঠিপুর
১২। রওশনপুর
বাঘের দিঘি: পীরগঞ্জ উপজেলা থেকে ৪ কি:মি: পূর্ব দিকে  এবং মাদারগঞ্জ হাট খেকে ৩ কি:মি: পশ্চিম পার্শে
রামনাথপুর ইউনিয়ন, পীরগঞ্জ

রামনাথপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৮৯.৮৭ বর্গকিমি (৩৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৪৩৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১২টি।
চতরা ইউনিয়ন

চতরা ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯০.৫৭ বর্গকিমি (৩৪.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৬০৩ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।
কাবিলপুর ইউনিয়ন, পীরগঞ্জ

কাবিলপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৪৫.২২ বর্গকিমি (১৭.৪৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৪৫৭ জন জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
রাধানগর ইউনিয়ন, বদরগঞ্জ

রাধানগর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৪৮.৫৮ বর্গকিমি (১৮.৭৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৫৪৭ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
কাগইল ইউনিয়ন

কাগইল ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
গাবতলী উপজেলা থেকে উত্তর দিকে ১৭ কিলোমিটার দূরে এই ইউনিয়নটি অবস্থিত।
বগুড়া শহর থেকে সিএনজি এবং বাসে যাওয়া যায়।
ইউনিয়নের মোট আয়তন ১৪.৭০ বর্গকিলোমিটার।
এই ইউনিয়নের মোট জনসংখ্যা ২৫,৫৮৯জন।
এই ইউনিয়ন ২২টি গ্রাম ও ১০টি মৌজার সমন্বয়ে গঠিত।
এই ইউনিয়নে সরকারি প্রাথমিক বিদ্যালয় ১০টি, উচ্চ বিদ্যালয় ১টি, আলিম মাদ্রাসা ১টি, হাফেজিয়া মাদ্রাসা ৩টি এবং ১টি নিম্নমাধ্যমিক বিদ্যালয় রয়েছে।
এই ইউনিয়নে মোট ৪টি হাটবাজার রয়েছে।
ইউনিয়নের বর্তমান চেয়ারম্যান আব্দুর রশীদ মোল্লা।
মাসউদ আজহার

মাসউদ আজাহার () একজন ইসলামপন্থী এবং মুজাহিদ, পাকিস্তান-ভিত্তিক সন্ত্রাসবাদী সংগঠন জইশ-ই-মোহাম্মদের প্রতিষ্ঠাতা ও নেতা ছিলেন, মূলত পাকিস্তান-প্রশাসিত জম্মু ও কাশ্মীরে তিনি সক্রিয় ছিলেন। তার কাজগুলি দক্ষিণ এশীয় অঞ্চলে সীমাবদ্ধ নয়, উদাহরণস্বরূপ বিবিসি নিউজ তাকে "ব্রিটেনে সন্ত্রাসবাদী ব্যক্তি" হিসাবে বর্ণনা করে। ২০১৮ সালের ১ মে, জাতিসংঘের সুরক্ষা কাউন্সিল কর্তৃক মাসউদ আজহারকে আন্তর্জাতিক সন্ত্রাসবাদী হিসাবে তালিকাভুক্ত করা হয় ।
তিনি ১০ ই জুলাই ১৯৬৮ সালে পাকিস্তানের বাহাওয়ালপুরে জন্মগ্রহণ করেছিলেন (যদিও কিছু সূত্রে তার জন্ম তারিখ ৭ ই আগস্ট ১৯৬৮ বলে উল্লেখ করা হয়েছে)। ১১ সন্তানের মধ্যে পাঁচ জন ছেলে এবং ছয় জন কন্যা। আজহারের বাবা আল্লাহ বখশ শাব্বির সরকারি বিদ্যালয়ের প্রধান শিক্ষক ছিলেন এবং দেওবন্দী ঝোঁকের এক আলেম ছিলেন এবং তার পরিবার একটি গরু ও হাঁস-মুরগির খামার পরিচালনা করত।
৮ম শ্রেণির পরে আজহার মূলধারার স্কুল ছেড়ে জামিয়া উলূম ইসলামিক বিদ্যালয়ে যোগদান করেন, সেখান থেকে ১৯৮৯ সালে তিনি আলিম হিসাবে স্নাতক হন এবং শীঘ্রই শিক্ষক হিসাবে নিয়োগ পান। আফগানিস্তানের জিহাদ-প্রশিক্ষণ শিবিরে ভর্তি হওয়ার পরে
মাদ্রাসাটি হরকত-উল-আনসারের সাথে ব্যাপকভাবে জড়িত ছিল এবং পরবর্তীকালে আজহার। কোর্স শেষ করতে ব্যর্থ হওয়া সত্ত্বেও; তিনি সোভিয়েত-আফগান যুদ্ধে যোগ দিয়েছিলেন এবং আহত হয়ে অবসর গ্রহণ করেছিলেন। এরপরেই তিনি হরকতের প্রেরণা বিভাগের প্রধান হিসাবে নির্বাচিত হন। তাকে উর্দু ভাষার ম্যাগাজিন সাদে মুজাহিদিন এবং আরবি ভাষার সাওতে কাশ্মীরের সম্পাদকীয় দায়িত্ব অর্পণ করা হয়।
আজহার পরে হরকত-উল-আনসারের সাধারণ সম্পাদক হন । তার অভিযানগুলোর মধ্যে জাম্বিয়া, আবুধাবি, সৌদি আরব, মঙ্গোলিয়া, যুক্তরাজ্য এবং আলবেনিয়া ছিল।
গাবতলী ইউনিয়ন

গাবতলী ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
এটি বগুড়া থেকে প্রায় ৫.০০ কিলোমিটার পূর্বে অবস্থিত।
গাবতলী ইউনিয়নে বাস, সিএনজি, অটোরিক্সা, অটোটেম্পু পরিবহনে যাতায়াত করা যায়।
এই ইউনিয়নের মোট আয়তন ১২.৫২ বর্গকিলোমিটার।
এই ইউনিয়নের মোট জনসংখ্যা ১১,৬৬৩জন।
গাবতলী ইউনিয়ন ১২টি গ্রাম ও ১১টি মৌজা নিয়ে গঠিত।
গাবতলী ইউনিয়নের কয়েকটি শিক্ষা প্রতিষ্ঠান:
ইউনিয়নের বর্তমান চেয়ারম্যান ফারুক আহম্মেদ